《古意》
宋代·陆正

结褵事君子，誓作形与影。
人事多乖戾，彼此睽燕郢。
尺书沉素鳞，啼鹃催逝景。
妾命讵终薄，君心那得冷。
开帘花扑面，泪落纷如绠。

作者简介：陆正（？～一三二三），本名唐辅，宋亡后改名正，字行正，号率斋居士，海盐（今属浙江）人。入元屡荐不起，隐居教授，元英宗至治三年卒。门人私谥靖献先生。有《正学编》、《乐律考》等，已佚。事见清乾隆《浙江通志》卷一七五。